ایرانداکی یاشیل حرکاتینین لیدرلریندن بیری اولان مهدی کرروبی اوریینده یارانان ناسازلیغا گؤره خسته خانایا یئرلشدیریلیب.
آخار. آذ خبر وئریر کی، بو بارهده اینفورماسییا مهدی کرروبینین اوغلو محمدتقی کرروبینین تویتر صحیفهسینده یئرلشدیریلیب.
او، آتاسینین ائو دوستاغی اولدوقدان سونرا ۶ دفعه عملیات اولوندوغونو بیلدیریب:
«آتام حبس ائدیلدیکدن بو یانا ۶ دفعه، اورییندن، گؤزوندن، دیزیندن، بئلیندن، آیاغیندان و سیدیک کیسهسیندن عملیات اولونوب. آتامین حالی هئچ ده یاخشی دئییل و او، اوریینده یارانمیش قفیل ناسازلیغا گؤره، بو گون اطلاعات حکیمینین مصلحتی ایله خسته خانایا یئرلشدیریلیب».
قید ائدک کی، ۲۰۰۹-جو ایلده ایراندا حاکمیته قارشی یاشیل حرکات باشلاییب. حرکاتین اساس لیدرلریندن بیری میر حسین موسوی و مهدی کرروبی اولوب. میلیونلارلا گنجی اؤز اطرافیندا توپلاماغی باجاران حرکاتین قارشیسی حکومت طرفیندن آلینیب. موسوی و کرروبی سونرادان حبس ائدیلیبلر. هر ایکی سیاستچی ائو دوستاقلیغی شرایطینده یاشاییرلار.
azb_Arab azb_Arab azb_Arab azb_Arab azb_Arab